open-index/open-wikipedia-markdown huggingface dataset:
Blå ciklide

**Blå ciklide** eller **blå acara** er en ciklide fra Sør-Amerika.
Den blir opptil 20 cm lang.
Den danner monogame par, der hunnen passer yngelen mens hannen vokter territoriet.
Det kan være vanskelig å se forskjell på kjønnene, men hannen har vanligvis spissere rygg- og gattfinne.

Den foretrekker en temperatur på 22-30 grader, helst mellom 26 og 28. Den foretrekker en pH på mellom 6,5 og 7, men kan tåle opptil 8.

## Eksterne lenker
* 

* Journal of Zoological Systematics and Evolutionary Research. Volume 47 Issue 3, Pages 234 – 247. Phylogeny of the Neotropical cichlid fish tribe Cichlasomatini (Teleostei: Cichlidae) based on morphological and molecular data, with the description of a new genus
Sommerfuglciklide

**Sommerfuglciklide** er en art av ferskvannsfisk som er endemisk til Orinoco, Venezuela og Colombia i Sør-Amerika. 
Arten har vært studert i undersøkelser om fiskeadferd, og er en populær akvariefisk. 

Den ville varianten av arten har en gulgrønn bakgrunnsfarge og blå prikker som strekker seg ut på rygg-, hale- og gattfinnene. De har også syv svake avbrutte mørke loddrette striper på flankene og en loddrett stripe gjennom øyet. Det finnes også flere ulike oppdrettvarianter av sommerfuglciklider som er populære blant akvarister. Blant annet har man den populære "Electric Blue"-varianten som har en neonblå kropp.  

Hunnene er mindre enn hannene, og har en mer rosa-aktig farge på fremre del av kroppen.
Hanner blir maksimalt 7 cm lange.

## Eksterne lenker
*
Newry (elv)

**Newryelven** og **Clanrye** (irsk: *An Rí*; ulster-skotsk: *Clanrye Wattèr*) og er to navn/betegnelser som begge brukes om én og samme elv i Nord-Irland. Elven renner gjennom byen Newry og ut i bukten Carlingford Lough nær Warrenpoint. På noen kart kalles delen nedstrøms fra byen *Newry River* mens strekningen fra utspringet i Mournefjellene til byen kalles *Clanrye*. Det finnes imidlertid også andre kilder som ikke gjør dette skillet. Clanrye er avledet fra irske *Abhainn Ghleann Rí*, «kongsdalen»).

Rådhuset i Newry er bygget på en brokonstruksjon over elven.

Lokalt kalles også elven *The County River* («grevskapselven») ettersom det utgjør store deler av grensen mellom grevskapene Down og Armagh.

Ifølge tradisjonen skal sankt Patrick på en av sine reiser i Irland ha slått leir ved elven. Her plantet han et barlindtre som skulle symbolisere Irlands voksende kristne tro. Et klostersamfunn ble opprettet ved elven, og fra 1144 et Cistercienser-kloster.

Newry Canal er en forlatt kanal i Nord-Irland som åpnet i 1742 og formelt stengt i 1949. Den var strakte seg fra byen Newly og Portadown.

## Referanser


## Eksterne lenker
*
Carlingford Lough

**Carlingford Lough** (irsk *Loch Cairlinn*, eldre form *Loch Cathair Linn*, «Byen ved dammen»; ulster-skotsk: *Carlinford Loch*) en vik eller et havinnløp i det nordøstlige Irland. På den nordlige bredden ligger grevskapet Down, Mournefjellene og byen Warrenpoint; på den sørlige bredden ligger grevskapet Louth, Cooleyfjellene og landsbyen Carlingford. 

## Navn

Det engelske navnet *Carlingford* og det irske navnet *Loch Cairlinn* kommer opprinnelig fra norrønt *Kerlingfjǫrðr*, som på moderne norsk kan oversettes til «Kjerringfjord». Kjerring henviser til vanligvis til en eldre kvinne, og navnet kan være en referanse til de tre fjelltoppene, som lokalt kalles nå for *The Three Nuns* («De tre nonner»), ofte brukt som navigeringspunkt for fly når de går inn i bukten. Det eldre irske navnet var *Snámh Aighneach*, som kan oversettes til «rask vannvei». Det kan også bety «rask svømmested», og refererer da til et vadested som kan krysses eller svømmes av hester, sannsynligvis på det sted som kalles Narrow Water.

Et eldre engelsk navn var Nury (Newry) Bay.

## Geografi
Elven Newry renner inn i innsjøen fra nordvest. Elven forbinder også viken via Newry-kanalen til byen Newry. Kanalen går videre mot elven Bann og Lough Neagh. Carlingford Lough danner del av den internasjonale grensen mellom Irland i sør og Nord-Irland tilhørende Storbritannia i nord.

På nordsiden, i grevskapet Down ligger kystbyene  Warrenpoint og Rostrevor og fjellene Mourne Mountains. På sørsiden, på halvøya Cooley i Louth, finner vi byene Omeath, Carlingford og Greenore.

På nordsiden av fjorden er det leire og saltvannsmyrer, og det er overvintringsområde for ringgås, *Branta bernicla hrota*. Ved munningen av fjorden er det flere mindre skjær og klippeholmer som er hekkeområde for terner.

Carlingford Lough er et populært sted for fiske og båtliv.

## Historie
3. november 1916 kolliderte to dampskip, *«SS Connemara»* og *«SS Retriever»*. Begge skipene sank, og 94 menneskeliv gikk tapt.

## Referanser


## Eksterne lenker

*Carlingford and Cooley Tourism Association, *Carlingford.ie*
*Omeath and Carlingford area information , *Omeath.ie*
*Informasjon om skipskollisjonen i Carlingford Lough i 1916, *BBC*
Fylkesvei 650 (Rogaland)

**Fylkesvei 650 i [[Rogaland]]** gikk mellom Vikaneset og Randa på Randøy i Hjelmeland. Veien var 8,8&nbsp;km lang. Sammen med fylkesvei 651 dannet den ringvei på Randøy.

2019 ble veien del av fylkesvei 4680.

## Kommuner og knutepunkter

* Vikaneset
* Randøy bru (275 m)
* fra Randøy bru til Randa (7,9&nbsp;km)
*Arm fra Sandanger til Sandanger kai (0,7&nbsp;km)
* fra Gjerde til Hovdaåsen (1,1&nbsp;km)
* Randa
*Endepunkt Randa

## Referanser


## Eksterne lenker
* Vegvesenets vegkart
Sebraciklide

**Sebraciklide** er en art ciklider fra Mellom-Amerika. De er populære akvariefisk og har også vært gjenstand for flere studier av fiskeadferd.

Viltformen av arten har 8-9 svarte loddrette striper på en blågrå kropp, og en mørk flekk på gjellelokkene. Unge eksemplarer er monomorfe til de blir kjønnsmodne.
Hunnen har sterkere farger enn hannen. De er også mindre. Hannen har spissere rygg-, gatt-, og halefinne. 
Eldre hanner får også større panner. 
De kan bli opp til 10 cm lange.

Selektiv avl har resultert i en lysere variant av fiskene.

De livnærer seg på krepsdyr, små fisk, insekter, forskjellige makk, samt planter og alger. 

## Eksterne lenker
*
Øst-Veme

**Øst-Veme**, **Øst Veme**, **Østre Veme** eller **Østveme** er ei grend og en tidligere holdeplass langs Bergensbanen (nedlagt 1970) som ligger i Ytre Soknedalen. Øst-Veme omfatter området på begge sider fylkesvei 175 mellom Bergensbanen og Doktormarka, til grensa mot Vestre Ådal, inkludert Heggelia, og til vestbredden av Hegga, som er skilleelv mot Heggen. Veistrekningen fikk i 1978 navnet Vemeveien og begynner like ved Veme kirke. Tilkomst til Vemeveien finnes fra riksvei 7 ved Veme og Heggen, eller via Heradsbygdveien.

## Veme-gårdene
Gården Veme er for lengst delt opptil flere ganger. Først trolig i Østre Veme og Vestre Veme. Så ble Vestre Veme del i Øvre Veme og Nedre Veme. Det er grunn til å tro at også Borgerud og Fonkalsrud, kanskje også Jonsrud, opprinnelig er utskilt fra Veme, som kanskje selv er skilt ut fra urgården Ve i Heradsbygda. Det er usikkert hvor gammel den opprinnelig er, men trolig er den svært gammel. Den er imidlertid ikke omtalt i gamle diplomer, men dukker først opp i skriftlige kilder på 1500-tallet.

## Se også
* Veme
* Veme kirke
Fylkesvei 4676

**Fylkesvei 4676** går mellom Hetland og Nessa i Hjelmeland. 

Strekningen ble fastlagt 2019, og består av den tidligere fylkesvei 640 (Rogaland), med den tidligere fylkesvei 641 (Rogaland) som arm.

## Kommuner og knutepunkter

## Referanser




## Eksterne lenker
* Vegvesenets vegkart 
*
Skotlandveien

**Skotlandveien** (fylkesvei 2880 i Buskerud) går mellom Veme og Gardhammar i Ytre Soknedalen, langs sørvestsiden av Sogna, i Ringerike komnune. Navnet *Skotlandveien* fikk strekningen i 1978. Veiens lengde er 4,2&nbsp;km.

## Kommuner og knutepunkter

* Veme
* Gardhammar

## Bildegalleri

## Eksterne lenker
* Vegvesenets vegkart 
*
Fylkesvei 2880

**Fylkesvei 2880 ** går mellom Gardhammar og Kvernvollen (Veme) i Ringerike kommune.

Frem til 2019 hadde veien betegnelsen fylkesvei 176 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kurvciklide

**Kurvciklide** er en art i gruppen ciklider.
Hannen blir opptil 9 cm lange, hunnene opptil 7 cm.
Fargen varierer mye mellom populasjoner. 
Vanligvis er ryggen og hodet olivengrønt. Flankene er grønne til blå på farge. 
De lever nær bredden på saktestrømmende elver og innsjøer. 

De er relativt fredelige til ciklider å være, og holdes ofte i akvarium sammen med andre rolige arter som liker bløtt og litt surt vann. De danner par og er stort sett monogame. 

Kurvciklide heter *flag acara* eller *dwarf flag cichlid* på engelsk, dermed er det fare for forveksling med arten *Mesonauta festivus* som heter flaggciklide på norsk og *flag cichlid* på engelsk. 

## Eksterne lenker
* 
*
Haredisk jødedom

**Haredisk jødedom** eller **ultraortodoks jødedom** er en konservativ fløy av ortodoks jødedom som har et fundamentalistisk syn på den religiøse tradisjonen og som oftest er sterke motstandere av sekularisme og i større eller mindre grad andre sider ved det moderne vestlige samfunnet. Blant harediske jøder finnes det et relativt vidt politisk spenn – for eksempel er mange harediske grupper sterkt sionistiske, mens andre grupper (som f.eks. Neturei Karta) er erklærte motstandere av staten Israel, ettersom de hevder at den er et inngrep i Guds plan med det jødiske folk. Hovedtendensen, politisk sett, er at Haredím sympatiserer med høyresiden i generelle politiske spørsmål.

## Haredi
Haredi (flertall: *haredim*) er den egentlige betegnelsen på de strengt religiøse jødene som vier sine liv til å studere de hellige skriftene og som målrettet etterlever samtlige 613 påbud og forbud som kan bli utledet av de fem Mosebøkene.

Betegnelsen *haredi* (hebraisk: *חֲרֵדִי*, «å frykte»), originalt den hebraiske oversettelsen for «ortodoks», er avledet fra ordet *charada*. Dette ordet blir i denne sammenhengen ofte oversatt med «den som skjelver i ærefrykt for Gud». Selv liker de ikke betegnelsen *ultraortodoks*.

Blant dem eksisterer det tre hovedgrupper: hasidene, hvis forfedre kom overveiende fra Ukraina og andre steder i Øst-Europa; litauere, som kom fra Baltikum, og sefarder, som har sine røtter i Maghreb.

Gifte kvinner må ikke vise håret sitt til andre enn sine ektefeller, derfor velger mange av dem å barbere hodet og bruke parykk. 

I Israel utgjør de omtrent 12% av befolkningen. I 2017 hadde hver haredi kvinne i gjennomsnitt 6,9 barn (til sammenligning hadde hver ikke-haredi kvinne i Israel 2,4 barn). I 2017 var 58% av haredi befolkningen yngre enn 19 år. I 2014/2015 tok 13% av haredi guttene avgangseksamen fra videregående skole, mens for kvinner var andelen 51%. 

Flere av dem er bosatt i Jerusalem og byen Bnei Brak utenfor Tel Aviv. De har kun begrenset kontakt med den israelske staten og med det verdslige samfunnet.

45% av dem levde under fattigdomsgrensen i 2016. I 2017 var 51% av menn i arbeid. 

## Referanser

## Se også
* Hasidisme
* Ortodoks jødedom
* Reformjødedom
AMD Opteron

**AMD Opteron** («SledgeHammer» / **K8**) er en mikroprosessor som ble lansert den 22. april 2003. Opteron var den første 64-bit mikroprosessor i «80x86-familien» (x86-64), med et 64-bit instruksjons-sett (AMD64). Opteron kan kjøre både 32-bit og 64-bit programvare. I motsetning til andre 64-bit prosessorer, blir ikke hastigheten til 32-bit programmer redusert under kjøring.

AMD64 ble kopiert av Intel og kalt henholdsvis **EMT64** (Extended Memory 64-bit Technology) og **Intel 64**.

AMD Opteron var den første 80x86 mikroprosessor med integrert minnekontroller (DDR SDRAM og DDR2 SDRAM). Tidligere 80x86-prosessorer hadde minne-kontrolleren utenfor mikroprosessoren.

AMD **Opteron** ble produsert for avanserte brukere i samarbeid med Sun Microsystems. I november 2006 var 22,6 % av verdens raskeste supercomputere basert på Opteron-prosessoren. Blant de 10 raskeste i verden var:

* 2: *Sandia National Laboratories*. Cray Red Storm XT3. 26,544 dobbel-kjerne Opteron (2.4&nbsp;GHz). 101.4 TeraFlops.
* 9: *TSUBAME Grid Cluster*, GSIC Center, Tokyo Institute of Technology. Sun Fire X4600 Cluster. 10,368 Opteron (2.4/2.6&nbsp;GHz). Forbindelse: Infiniband. RAM: 21248 GB, 47.38 TeraFlops.
* 10: *Jaguar* – Oak Ridge National Laboratory. Cray XT3, 2.6&nbsp;GHz 10,424 dobbel-kjerne Opteron.

De første Opteron-prosessorene (22. april 2003) ble laget for datamaskiner med 1, 2 eller 8 prosessorer. Spesialbygde brikker (rutere) kunne utvide antall prosessorer.

I motsetning til symmetrisk multiprosessering, der prosessorer deler et felles minne, har hver Opteron-prosessor sin egen minnebank gjennom Hypertransport-bussen.

Andre generasjon (14. februar 2005) ble produsert med 90 nanometers transistorer, høyere klokkefrekvens, lavere intern elektrisk spenning, optimalisert strøm-håndtering (OPM), og ble kalt «Venus» (1 prosessor), «Troya» (2 prosessorer) og «Athen» (8 prosessorer)

## Navn på prosessormodeller
AMD valgte følgende navnekonvensjoner:
* Opteron 1xx ble brukt i datamaskiner med kun 1 prosessor
* Opteron 2xx ble brukt i datamaskiner med 1 eller 2 prosessorer
* Opteron 8xx ble brukt i datamaskiner med 1-8 prosessorer
Acara

**Acara**, **Acará** eller **Ācāra** kan sikte til:

* Acará (Pará) – en brasiliansk kommune i delstaten Pará
* Acara (ciklider) – en gruppe fiskearter innen familien ciklider
* Ācāra – et begrep innen hinduistisk lov
Tomatciklide

**Tomatciklide** er en ciklide og den eneste arten i gruppen *[[Etroplus]]* som kan overleve i helt ferskt vann.
Den er gul på farge, med flekker på sidene.
Den blir opptil 8 cm lang og mer enn 10 år gammel.

## Akvaristikk
Dette er ikke en fisk for nybegynnende akvarister, men kan egne seg for den som nylig har satt opp et brakkvannsakvarium.
Den foretrekker relativt hardt vann med en temperatur på 24-26 °C og en pH på mellom 6 og 7,5.
De fleste eksemplarer tar det meste av tørrfôr, og bør ha en balansert diett mellom grønt og animalsk fôr. Andre individer, spesielt viltfangede, begynner aldri å ta tørrfôr, og må fôres med mygglarver og annet.
Den er territoriehevdende.

## Eksterne lenker
*
Velle Espeland

**Velle Nils Espeland** (1945–2024) var en norsk folklorist, skribent og leder av Norsk visearkiv.  

Han tok artium på Gudbrandsdalens gymnas i 1964 og magistergraden (mag.art.) i folkeminnevitskap i 1974. Deretter foreleste han som hjelpelærer både ved Universitetet i Oslo og i Bergen. Han var daglig leder for Norsk visearkiv siden stiftelsen i 1982. Han fulgte med som forskningsbibliotekar da Norsk visearkiv ble innlemmet i Nasjonalbiblioteket 1. januar 2014. Espeland skrev, redigerte og ga ut en rekke bøker og artikler om folkloristiske og kulturhistoriske emner. Sammen med broren Gard Espeland skrev han tekst til julehefter som *[[Smørbukk (tegneserie)|Smørbukk]]* og *[[Tuss og Troll]]*.

## Bibliografi
* *[[Svartebok|Svartbok]] frå [[Gudbrandsdalen]]*. Norsk Folkeminnelags skrifter nr. 110. Universitetsforlaget. Oslo 1974 (2 opplag). ISBN 82-00-27124-2
* (Sm.m Helge A. Wold): *Folkloristisk lesebok. Pensumantologi for folkeminnestudentar*. Universitetet i Oslo. Institutt for folkeminnevitskap. Oslo 1973, (Andre utgåva 1974)
* *Blow Boys Blow. [[Sjanti]]es frå [[Diderik Brochmann]]s samlingar*. Norsk Folkeminnelags skrifter nr. 123. Tiden Norsk Forlag. Oslo 1981. ISBN 82-10-02013-7
* *Hundre [[gåte]]r*. 1982
* *Tippoldemors oppskrifter*. Norsk Folkeminnelags skrifter nr. 133. H. Aschehoug & Co. (W. Nygaard). Oslo 1990. ISBN 82-03-16326-2
* *Den store boka om [[spøkelse]]*. 1999
* *[[Julenissen]] og andre [[nisse|nissar]]*. 2000 
* *[[Spøkelse]]! : hvileløse [[gjenganger]]e i [[tradisjon]] og historie*. 2002 
* (Sm.m. Gard Espeland): *Ingen fred i grava og andre nifse [[spøkelseshistorie]]r*. 2003
* *Helgener: mirakelmakere og idoler*. 2005 
* A. Chr. Bang. *Norske hexeformularer og magiske opskrifter*, Forord og registre ved Velle Espeland. KA Forlag. Oslo 2005. ISBN 978-82-8147-000-2
* *Norske by- og bygdesanger*. 2007
* *Svartebøker: fra Svarteboka til Necronomicon*. Humanist forlag. Oslo 2014  ISBN 978-82-82820-63-9

;Festskrift til 60 årsdagen
* *Balladar & blue Hawaii. Folkloristiske og musikkvitskaplege studiar tileigna [[Velle Espeland]] i høve 60-årsdagen 6. juli 2005*. Novus forlag. Oslo 2005. (Red: Astrid Nora Ressem, Erik Henning Edvardsen, Hans-Hinrich Thedens og Reimund Kvideland). ISBN 82-7099-416-2.

## Referanser


## Eksterne lenker
*
Kulesnutebiller

* *[[Orobitis]]*

**Kulesnutebiller** (Orobitidinae) er en artsfattig gruppe av snutebiller med et karakteristisk utseende: kroppen er nesten kulerund. I Norge finnes det bare én art som lever på fioler.

## Utseende
Små (ca. 3&nbsp;mm), nærmest kulerunde snutebiller, den lange, tynne snuten og de kraftige beina stikker ut fra kuleformen. Oversiden er glatt og blank, hos den norske arten blåsvart, undersiden er tett kledt med lyse skjell. **Hodet** er ganske lite med store, utstående fasettøyne. Snuten er lang og tynn, temmelig rett. Antennene sitter festet i snutens innerste halvdel, er 11-leddete og knebøyde. Antenneskaftet (det innerste leddet) er forholdsvis kort og kølleformet. Det andre leddet er kjegleformet (spissen vendt innover) og mye større enn de seks neste leddene. De tre ytterste leddene danner en markert kølle. **Brystskjoldet** (pronotum) er høyt hvelvet, glatt og blankt, med tydelig punktering. Det sitter en flekk av skjell på og rundt scutellum, ellers er oversiden glatt og blank. **Dekkvingene** har tydelige punktrader. **Bein**a er lange og kraftige, lårene har ikke tenner på undersiden og leggene (tibiae) ender ikke i en pigg.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **kulesnutebiller, Orobitidinae** Thomson, 1859
******* Slekten *[[Orobitis]]* Germar, 1817 - 11 arter
******** *Orobitis cyaneus* (Linnaeus, 1758) – eneste art i Norge
******** *Orobitis nigrina* Reitter, 1885
******** *Orobitis apicalis*
******* Slekten *[[Parorobitis]]* Korotyaev, Konstantinov & O'Brien, 2000 - 2 arter

## Referanser




## Eksterne lenker
* 
* ''Orobitis cyaneus''
Memorial Address

***Memorial Address*** er Ayumi Hamasaki's første mini-album, og ble gitt ut sent i 2003. Til dags dato har albumet solgt over en million eksemplarer, noe som gjør Memorial address til mestselgende mini-album i Japan gjennom tidene. Albumet ble lasert 17. desember 2003. Alle sangene på albumet har egne musikkvideoer, som ble lagt ved i en eksklusiv DVD.

## Sporliste
### CD
#«Angel's Song» – 4:57
#«Greatful days» – 4:42 
#«Because of You» – 5:23
#«Ourselves» – 4:33
#«Hanabi ~Episode II~»  (花火 lit. *Fireworks ~Episode II~*)  – 4:54
#«No way to say» – 4:46
#«Forgiveness» – 5:53
#«Memorial Address» ~take 2 version~ (Bonusspor) – 3:56

### DVD
# «Angel's Song» (PV)
# «Greatful days» (PV)
# «Because of You» (PV)
# «Ourselves» (PV)
# «Hanabi ~episode II~» (PV)
# «No way to say» (PV)
# «Forgiveness» (PV)
# «Special Digest from A Museum» ~30th collection live~

## Listeplasseringer

Den første uken solgte Memorial Address 220&nbsp;000 kopier, men dette økte kraftig i uke to da den gikk opp til å selge over 559&nbsp;000 kopier. Den fikk en god plassering på United World Chart med tredjeplass. Oppgangen i salgstall fra første uke skyldes først og fremst de to nye hit sangene «Because of You» and «Memorial Address» som ble promotert kraftig og oppdaget av folk i uke nummer to. 

## Eksterne lenker
*
Geophagus

* *[[Geophagus abalios]]*
* *[[Geophagus altifrons]]*
* *[[Geophagus argyrostictus]]*
* *[[Geophagus brachybranchus]]*
* *[[Geophagus brasiliensis]]*
* *[[Geophagus brokopondo]]*
* *[[Geophagus camopiensis]]*
* *[[Geophagus crassilabris]]*
* *[[Geophagus dicrozoster]]*
* *[[Geophagus gottwaldi]]*
* *[[Geophagus grammepareius]]*
* *[[Geophagus harreri]]*
* *[[Geophagus iporangensis]]*
* *[[Geophagus itapicuruensis]]*
* *[[Geophagus megasema]]*
* *[[Geophagus obscurus]]*
* *[[Geophagus parnaibae]]*
* *[[Geophagus pellegrini]]*
* *[[Geophagus proximus]]*
* *[[Geophagus steindachneri]]*
* *[[Geophagus surinamensis]]*
* *[[Geophagus taeniopareius]]*
* *[[Geophagus winemilleri]]*

***Geophagus*** («jordspisere») er en gruppe ciklider. 
Som navnet antyder, finner de føde ved å ta bunnsubstrat i munnen og spyle de uspiselige bestanddelene ut gjennom gjellene.

Gruppen er for øyeblikket polyfyletisk og trenger mer taksonomisk arbeide. 
Noen ciklider som tidligere ble talt i denne gruppen, har blitt flyttet til *[[Gymnogeophagus]]* eller *[[Satanoperca]]*.

## Eksterne lenker
*
Mizrahisk jødedom

**Mizrahisk jødedom** er en fellesbetegnelse for de tradisjonene av jødedommen som stammer fra Midtøsten, med hovedvekt på området fra Egypt til Irak og Den arabiske halvøya. Man inkluderer gjerne også persisk jødedom under samlebetegnelsen mizrahisk jødedom, selv om denne tradisjonen har tydelig selvstendige trekk. Rituelt sett har mizrahisk jødedom fellestrekk med både sefardisk jødedom og askenasisk jødedom, men blir ofte sett i sammenheng med sefardisk jødedom på grunn av den sterke påvirkningen derfra fra senmiddelalderen av. I snever forstand inkluderer ikke mizrahisk jødedom den jemenittiske jødedommen og de lokale indiske tradisjonene blant Bene Israel i Mumbai-området og cochin-jøder i den indiske delstaten Kerala (se indiske jøder).

Den mizrahiske jødedommen i snever forstand følger den rituelle tradisjonen «‘edót hammizráh».

I de arabiske landene som Marokko, Algerie, Tunisia, Libya, Egypt, Yemen, Jordan, Libanon, Irak og Syria, bruker mizrahi-jødene arabisk som morsmål, men i Iran, Afghanistan og Usbekistan snakker de farsi (persisk). Etter etableringen av staten Israel i 1948, ble nesten alle jemenitiske, irakiske og libyske jøder og store deler av de andre jødiske samfunnene kastet ut av hjemlandene sine og fraktet til Israel.

Etter at Israel ble opprettet flyktet  jøder fra arabiske land. I Iran flyktet en del etter den iranske revolusjonen. I dag gjenstår kun noen små samfunn i Marokko og noen få hundre jøder i andre arabiske land. I Iran beregnes det å være mellom  og  jøder.

## Historie

### Før 1948
Etter etableringen av staten Israel og etterfølgende arabisk-israelske krigen i 1948, ble de fleste Mizrahi-jødene enten utvist fra deres arabiske herskere eller de valgte å forlate landet selv og emigrere til Israel.

Anti-jødiske handlinger av arabiske regjeringer i 1950 og 1960- tallet, i sammenheng med grunnleggelsen av staten Israel, førte til avgang av store mengder Mizrahi-jøder fra Midtøsten. 25000 Mizrahi jøder fra Egypt forlot etter Suez-krisen i 1956, som førte til det overveldende flertallet av Mizrahim som forlot arabiske land. De ble flyktninger, og de fleste gikk til Israel. 

I dag er rundt  mizrahim spredt over hele den ikke-arabiske muslimske verden, hovedsakelig i Iran, men også Usbekistan, Aserbajdsjan og Tyrkia. 

### Absorpsjon i israelsk samfunn
Traumaet av brudd fra deres opprinnelsesland ble ytterligere komplisert av vanskelighetene ved overgangen ved ankomst i Israel. Mizrahi-innvandrere og flyktninger ble plassert i rudimentære og hastig reist teltbyer, ofte i utviklingsbyer i utkanten.
DTMF

**DTMF** er  en forkortelse for «Dual-tone multi-frequency»  og er et system for tonesignalering over analoge telefonlinjer. I signaleringssystemet er alle tallene på telefonen (også * og #) tildelt et par med toner.

Systemet er spesifisert av ITU-T (tidligere CCITT) i «CCITT Volume VI: General Recommendations on Telephone Switching and Signalling Recommendation Q.23: Technical Features of Push-Button Telephone Sets».

DTMF-signalering  ble gradvis innført i Norge sammen med telefonapparater med knappsats og datastyrte telefonsentraler. Ved ISDN og bredbåndstelefoni overføres signaleringsinformasjon digitalt mellom apparatet og sentralen. Telefonsentralen kan likevel konfigureres til å sende DTMF mot B-abonnenten (mottaker).

## Virkemåte

Frekvensparet i DTMF sikrer pålitlighet og diskriminering fra andre signaler. De er valgt slik at summen ikke tilsvarer noen av de andre (ca. 21/19 i forhold).

Det er definert totalt 16 DTMF-signaler, men det er vanlige telefoner bruker kun tallene 0 til 9 samt * og #. A, B, C og D brukes stort sett til spesielle formål bl.a. internt i telefonsentraler.  

## Fjernstyring

I dag brukes DTMF i flere tekniske løsninger for fjernstyring ved at det ringes til en DTMF-mottaker, og det sendes DTMF-toner etter at forbindelsen er satt opp. I dette tilfellet overføres tonene altså transparent gjennom telefonnettet fra A- til B-abonnent, eller tonene settes på av en sentral som følge av digital signalering fra A.

Dette anvendes blant annet i nettbank, bestilling over telefon, styring/avspilling av telefonsvarere, fjernstyring av hyttestrøm osv.

## Se også
* Telefon

## Eksterne lenker
* DTMF verktøy for Windows ''DTMFpro'' (Freeware)
* ITU's recommendations for implementing DTMF services (F.902) (PDF)
Tour of Secret

**Tour of Secret** var den første internasjonale konsertturnéen som ble holdt av den  japanske artisten Ayumi Hamasaki. Turnén startet 10. mars 2007 og ble avsluttet 10. juni samme år. Konserten promoterte i hovedsak låter fra hennes siste albumm Secret, men også eldre og mer kjente sanger. 

## Setlist
#Labyrinth
#evolution
#Unite!
#taskinst
#1 Love
#until that Day...
#M
#appears
#part of Me
#Secret
#Kiss o' Kill
#Not yet
#Surreal
#Audience
#Boys & Girls
-encore-
#Jewel
#Seasons
#flower garden
#Humming 7/4
#Who...

## Se også
* Albumet *[[Secret]]*
Johannes Ulltveit-Moe

**Johannes Ulltveit-Moe** (1941–2012) var en norsk teolog og embetsmann. 

Han var spesialrådgiver i Fornyings-, administrasjons- og kirkedepartementet (fram til 1.1.2010 Fornyings- og administrasjonsdepartementet, (FAD)). Han arbeidet i Avdeling for IKT og fornying (AIF), Forvaltningspolitisk enhet (FPE). Hans særlige arbeidsfelt var statlig forvaltningsutvikling, forvaltningsetikk og ledelsespolitikk, jfr. Plattform for ledelse i staten 2008 og St.meld. nr 19 (2008-2009) Ei forvaltning for demokrati og fellesskap.

Han var seniorrådgiver i Kultur- og kirkedepartementet 2003-2008, seniorrådgiver, faggruppeleder og avdelingsdirektør i Statskonsult 1991-2003, direktør i Kirkerådet 1979-1990, konsulent i Kirkerådet 1977-1979, sokneprest i Ballangen 1972-1977, bibeloversetter i Det norske bibelselskap 1968-1972, prest i Sjøforsvaret 1967-1968, og geodetoperatør i Norges geografiske oppmåling (nå Statens kartverk) 1964-1966. 

Ulltveit-Moe hadde doktorgrad fra Chicago 1992 på feltet organisasjonsutvikling og lederskap (executive management).

Han skrev 15 bøker og over 100 artikler, og var dessuten medforfatter av en rekke andre publikasjoner, i første rekke om kirkelige og ledelsesmessige spørsmål. Han ledet eller deltok i en rekke styrer, råd og utvalg.

## Publikasjoner (utvalg)
* Hjelp, jeg tilhører kirken! (1969)
* Bli med! En bok om nattverden (1976, 2.opplag 1978) 
* Statsråden som departementsleder (1991) 
* Ledere som lykkes (1994, 2.opplag 2000)  
* Embetsmannen og hennes roller (1997)  
* Lederskapsutvikling i departementene. Fordypningsmateriale om tenkning, praksis og erfaringer på 1990-tallet (2000) 
* Ledere som vil vekst (2000) http://www.difi.no/statskonsult/publik/bokhefteveil/vekst/ledere_vil_vekst.pdf
* Lederskap og utvikling (2001) http://www.difi.no/statskonsult/publik/bokhefteveil/lederskap_og_utvikling/lederskap_utv.pdf
* Samme kirke – ny ordning. Sammenfatning av høringsmaterialet (2002). https://web.archive.org/web/20110415044139/http://www.kirken.no/kirke_stat/
### Artikler
* Gud i Grunnloven (2007) http://www.idunn.no/ts/kok/2007/02/gud_i_grunnloven?highlight=johannes%20ulltveit-moe#highlight
* Ny verdibestemmelse i Grunnloven (2007) http://www.idunn.no/ts/kok/2007/01/ny_verdibestemmelse_i_grunnloven?highlight=johannes%20ulltveit-moe#highlight 
* Stalig lederskap. Grunnlag, prinsipper og praksis (2008)  http://www.idunn.no/ts/stat/2008/01/statlig_lederskap_grunnlag_prinsipper_og_praksis?highlight=johannes%20ulltveit-moe#highlight    
* Plattform for ledelse i staten (2008) http://www.idunn.no/ts/stat/2008/03/plattform_for_ledelse_i_staten?highlight=johannes%20ulltveit-moe#highlight   

## Referanser
Totto Osvold

**Werner «Totto» Osvold** (1941–2023) var en norsk journalist, komiker og programleder som var ansatt i NRK Radio i over 40 år. Han ble spesielt kjent fra programmene *[[Nitimen]]* og *[[Søndagsposten]]*.

## Bakgrunn og virke
Osvold var cand.mag. fra Universitetet i Oslo med fagkretsen historie, kunsthistorie og pedagogikk. Som ung medvirket han til flere revyoppsetninger i Ålesund.

Han arbeidet i NRK fra 1965 til 2006, det meste av tiden i underholdningsavdelingen/radio, hvor han var programredaktør fra 1986 til 1990. Han var også sjef for underholdningsredaksjonen i fjernsynet 1990-1992. 

Sammen med Bjørn Sand – som spilte rollen som Stutum – vant han Spellemannprisen 1973 i åpen klasse for albumet *[[Stutum Speaking]]*. Han ga også ut en plate sammen med Harald Heide-Steen jr. og Odd Børretzen. Osvold var journalisten som intervjuet Heide-Steen i sketsjen «Russisk ubåtkaptein». Osvold var med på å skape det legendariske satireprogrammet ''Hallo i uken''.

## Privatliv
Han var gift med Sissel Benneche Osvold. Deres datter Katja Benneche Osvold medvirket i punkrockbandet Life… But How To Live It?

## Referanser


## Eksterne lenker
* Sissel og Totto Osvold fotografert i 1966, Oslo Museum
Taylor Momsen

**Taylor Michel Momsen** (født 26. juli 1993 i St. Louis i Missouri) er en amerikansk sanger og skuespillerinne. Hun er datter av Michael og Collette Momsen, og eldre søster til Sloane Momsen.

Taylor begynte sin profesjonelle skuespillerkarriere i en alder av tre år med en amerikansk reklamefilm for Shake 'N' Bake. Senere fikk hun en rolle i *The Prophet's Game*. I 2000 spilte Taylor «Cindy Lou Who» i Dr. Seuss' *[[Grinchen]]*, og to år senere fikk hun roller i både *Hans og Grethe*, og *[[Småspioner 2 - Operasjon drømmeøya]]*. Etter disse rollene var Taylor ute av rampelyset i over tre år før hun dukket opp igjen.

I 2006 spilte Momsen i filmene *Doubting Thomas* og *Saving Shiloh*. Under Filmfestivalen i Cannes i 2007 var hun med og promoterte Gus Van Sants *[[Paranoid Park]]*.

Taylor Momsen spiller også rollefiguren Jenny Humphrey i serien Gossip Girl (2007-2012). 

Momsen er vokalist i det amerikanske rockebandet The Pretty Reckless. 

 

Ep:

Hit me like man 

## Referanser


## Eksterne lenker
* 
*
Tina Soli

**Tina Soli** (født 18. september 1972 i Fredrikstad) er en norsk grafisk designer og illustratør og driver firmaet TINA SOLI DESIGN i Drøbak.

Tina Soli har utdannelse fra Kunst- og håndverksskolen (KHiO) i Oslo. Hun har blant annet illustrert en serie billedbøker skrevet av Tor Åge Bringsværd. I 2008 debuterte hun som forfatter med billedboken *Dumme Teo!*. I 2011 har hun illustrert flere billedbøker om den populære TV-figuren Kosinus.

## Billedbøker
* 2002 &ndash; *Når to går på tur* – skrevet av Tor Åge Bringsværd
* 2002 &ndash; *Når to sier godnatt* – skrevet av Tor Åge Bringsværd
* 2002 &ndash; *Når to skal stå opp* – skrevet av Tor Åge Bringsværd
* 2003 &ndash; *Når to skal besøke bestemor* – skrevet av Tor Åge Bringsværd
* 2003 &ndash; *Når to vil bli kjent med hverandre* – skrevet av Tor Åge Bringsværd
* 2004 &ndash; *Når to er sinte på hverandre*  – skrevet av Tor Åge Bringsværd
* 2005 &ndash; *Når to skal bade* – skrevet av Tor Åge Bringsværd)
* 2006 &ndash; *Når to skal rydde* – skrevet av Tor Åge Bringsværd
* 2006 &ndash; *Når to x 4, fortellinger om Berte* – skrevet av Tor Åge Bringsværd
* 2007 &ndash; *Når to vil kose seg* – skrevet av Tor Åge Bringsværd
* 2008 &ndash; *Når to skal på ferie* – skrevet av Tor Åge Bringsværd
* 2008 &ndash; *Dumme Teo!* – skrevet av Tina Soli
* 2009 &ndash; *Når to vil kle seg ut* – skrevet av Tor Åge Bringsværd
* 2010 &ndash; *Når to skal si hadet!* – skrevet av Tor Åge Bringsværd
* 2010 &ndash; *Når to x 4, flere fortellinger om Berte* – skrevet av Tor Åge Bringsværd
* 2011 &ndash; *Kosinus og Solveig* – skrevet av Kari Hansen og Solveig Hareide
* 2011 &ndash; *Kosinus på seiltur* – skrevet av Solveig Hareide og Kari Hansen
* 2011 &ndash; *Kosinus på slottet* – skrevet av Solveig Hareide og Kari Hansen
* 2011 &ndash; *Kosinus på bondegården* – skrevet av Solveig Hareide og Kari Hansen

## Medlem av
* Grafill AMG
* Kreativt Forum
* She Creatives

## Eksterne lenker
* Tina Solis hjemmeside
* Tina Soli driver en frivillige forening for arbeidende barn i Peru
* Tina Solis portfolio på Designbasens.no sine nettsider
Alternate reality game

Et **alternate reality game** (ARG) eller **alternativ virkelighetsspill** er et spill eller en lek som spilles ut i den virkelige verden. En målsetning med spillet er ofte å svekke eller viske ut grensen mellom virkeligheten og spillet. Deltakerne forholder seg både til hverandre og til karakterer som er kontrollert av arrangørene. Et ARG involverer ofte utfordringer, oppgaver og gåter som må løses for å nå målet.
## Referanser
Carl Gustaf von Rosen

**Carl Gustaf von Rosen** (født 19. august 1909 i Helgesta i Sverige, død 13. juli 1977 i Etiopia) var en svensk greve, flyver, grunnlegger av det etiopiske flyvåpenet under Haile Selassie, hjelpeflyver i Afrika i 1950- og 1960-årene og en av pionerene i svensk luftfart.  

## Liv og virke
### Bakgrunn
Han var sønn til grev Eric von Rosen (1879–1948) og Mary Fock (1869–1967).  Faren var forsker og etnograf.  Carl Gustafs tante var Carin Göring, gift med Hermann Göring, hans ene bror var maleren, grafikeren og forfatteren Bjørn von Rosen (1905–1989).  Han var først gift med Mille Wijmark, så med Hanny Krijgsman og til slutt med Gunvor Lilian Martin.

### Flyver
Carl Gustav von Rosen tilegnet seg flyvesertifikat i 1929 og drev etter det med flyoppvisninger.  Etter å ha hørt en forelesning av Gunnar Agge i 1939 om konflikten mellom Italia og Etiopia, tilbød han seg og sitt fly til tjeneste som sambands- og ambulansefly for Røde Kors i Etiopia.  Han fikk i stedet for kommandoen over keiser Haile Selassies personlige fly, som hadde større kapasitet som luftambulanse.  Da andre verdenskrig brøt ut fløy han som pilot i KLM.  Etter krigsutbruddet søkte han seg inn i britiske RAF, men ble avslått på grunn av slektskapet med Hermann Göring.

Von Rosen søkte seg da til Finland, hvor han ved hjelp av en DC-2 han hadde lånt av KLM, utførte bombeoppdrag mot sovjetiske styrker.  Etter krigen ble han forespurt av Haile Selassie om han kunne bygge opp det etiopiske flyvåpenet.  Under Biafrakrigen fløy von Rosen hjelpesendinger, men han skapte også et lite flyvåpen med små MFI-9 Militrainer sportsfly.  Etter eksport til Frankrike ble flyene modifisert for å bære raketter, og fløy deretter over til Afrika for å delta i konflikten.

Innsatsen i Biafra ble ganske framgangsrik, og det lille biafriske flyvåpenet ødela nigerianske kampfly og hindret derfor flyangrep mot militære og spesielt sivile mål i Biafra.  I perioden 1975 til 1977 drev von Rosen flyslipp av mat i utilgjengelige områder i Etiopia med et antall MFI-17 Supporter.  Han ble tildelt KSAKs gullmedalje med vinger i 1947.

Carl Gustaf von Rosen ble drept under et overraskende geriljaangrep 13. juli 1977 nær Gode i den omstridte etiopiske provinsen Ogaden.

## Referanser


## Kilder
* Herrmanns, Ralph. *Carl Gustaf von Rosen* (1975) ISBN 91-46-12370-9; også 1977
* *[[Svenskt biografiskt lexikon]]* (SBL)

## Eksterne lenker
* Carl Gustaf von Rosens biografi
Ulltveit-Moe

**Ulltveit-Moe** er et slektsnavn fra Gjerstad i Aust-Agder som ble skriftlig bekreftet av  Kirkedepartementet i 1929 etter å ha vært brukt fra ca. 1893. Olav Nilsen Ulltveit (1861–1938) fra gården Ulltveit giftet seg i 1888 med Ingeborg Jensdatter Moe (1871–1910) og bosatte seg på Mo. De fikk åtte barn. I 2. ekteskap med Agnes Sunde hadde han to barn. 

## Se også
* Jens Ulltveit-Moe 
* Johannes Ulltveit-Moe
* Karen Helene Ulltveit-Moe
* Marte Rostvåg Ulltveit-Moe
Ricki Lake

**Ricki Pamela Lake** (født 1968) er en amerikansk skuespiller og talkshow-vert, best kjent for det mangeårige *[[Ricki Lake Show]]* og for sin rolle i originalversjonen av filmen *[[Hairspray]]*.

## Filmografi

## Referanser


## Eksterne lenker
*
Catalonia rundt

**Catalonia rundt** er et sykkelritt som arrangeres årlig i den spanske regionen Catalonia. Rittet er en del av UCI WorldTour, og er etter Vuelta a España det mest populære sykkelrittet i Spania. Rittet ble vanligvis arrangert under Giro d’Italia, og sett  på som et viktig forberedelsesritt til Tour de France, men i 2010 ble det flyttet fra mai til mars.

Sammenlagtvinneren blir tildelt en hvit- og grønnstripet trøye.

Volta a Catalunya ble arrangert for første gang i 1911, og er med det verdens tredje eldste etapperitt på sykkel, kun overgått av Tour de France (1903) og Giro d’Italia (1909).

Thor Hushovd vant poengtrøya i Catalonia rundt 2005, 2006 og 2008.

## Vinnere

## Referanser


## Eksterne lenker
* 
*  Volta a Catalunya : presentation and medal winners på www.the-sports.org
Nord-Norsk Plateselskap

**Nord-Norsk Plateselskap** er et norsk plateselskap, kjent for utgivelser av musikk fra Nord-Norge.

Selskapet ble etablert i 1993 i Silsand på Senja. Merket eies av platestudioet *Aktiv Audio* (etablert 1986), som er ledet av Tore Stefanussen. Selskapet er en videreføring av selskapet **BAT Records** (1976–1978) drevet av Stefanussen og Olav Eriksen. De samarbeidet en del med Experience Records ledet av Nils Øybakken frem til 2001.

## Utgivelser
*Axel Gran, *Halvvegs uten navn* (bill mrk. diskresjon)* (BAT LP 001, 1976)
*Akasha, *Akasha* (BAT LP002, 1976, gjenutgitt i Sverige 1996)
*[[Chris Lyngedal]], *Blue moments* (NNP CD 0193, 1993)
*Karva Blues, *Back in the mirror* (NNP CD 0293, 1993)
*[[Terje Nilsen]], *Pop* (NNP CD 0393, 1993)
*[[Sverre Kjelsberg]], *Drømmen e' fri* (NNP CD 0494, 1994)
*[[Bjørn Jens]], *Cappucino* (NNP CD 0594, 1994)
*[[Chris Lyngedal]], *More blue moments* (NNP CD 0695, 1995)
*[[Terje Nilsen]], *Sånn* (NNP CD 0796, 1996)
*ISI, *Hibernation* (NNP CD 0897, 1997)
*[[Terje Nilsen]], *Kanskje* (NNP CD 0997, 1997)
*[[Chris Barlow]] band, *One of us* (NNP CD 1097, 1997)
*[[Wiggo Johnsen]], *Ingen ser* (NNP CD 1100, 2000)
*[[Chris Barlow]] band, *Shade of blue* (NNP CD/Singel 0103, 2003)
*[[Roy Hansen]], *Ingen ser* (NNP CD/EP 0103, 2003)
*[[The Maudlin Hounds]], *Somersaulting* (NNP CD 1206, 2006)
*[[Tore Sivertsen]], *Evighet e lenge* (NNP CD 1308, 2008)
*[[Tore Sivertsen]], *Så lenge sola renn* (NNP CD/Singel 0209, 2009)
*[[The Maudlin Hounds]], *The Roaring Season* (NNP CD 1412, 2012)
*[[Chris Barlow]], *Under Northern Lights'' (NNP CD 1512, 2012)
Mournefjellene

**Mournefjellene** (engelsk: *Mourne Mountains* eller *Mournes*, irsk: *Na Beanna Boirche*) er en fjellkjede av granitt i grevskapet Down sørøst i Nord-Irland. Området rundt fjellene har status som Area of Outstanding Natural Beauty («område med fremragende vakker natur»), og har blitt foreslått som Nord-irlands første nasjonalpark. Det høyeste fjellet er Slieve Donard som er 849&nbsp;meter over havet. 

Fjellområdet er mye besøkt av turister, vandrere, terrengsyklister og fjellklatrere. 

*Mournemuren* er en av de mer kjente landemerkene i Mournefjellene. Det er en 35&nbsp; km lang mur som går over femten topper, og den ble bygget for å markere et 36&nbsp;km² stort område som Belfasts hovedleverandør av ferskvann kjøpte på slutten av 1800-tallet. Arbeidet med muren startet i 1904 og ble fullført i 1922.

Mange av toppene i Mournefjellene har navn som begynner med *Slieve*, fra det irske ordet *sliabh* som betyr 'fjell'. I tillegg til de kjente toppene som Slieve Donard, Slieve Lamagan and Slieve Muck, er det mindre topper med mer kuriøse navn som Pigeon Rock, Buzzard's Roost, Brandy Pad, Percy Bysshe, the Devil's Coach Road og Pollaphuca.

## De høyeste toppene i Mournefjellene
*Slieve Donard 849&nbsp;moh
*Slieve Commedagh 767&nbsp;moh 
*Slieve Binnian 747&nbsp;moh
*Slieve Bearnagh 739&nbsp;moh
*Slieve Meelbeg 708&nbsp;moh

## Eksterne lenker
Informasjon om Mournefjellene på engelsk
* The Mourne Mountains website
* A local family's site with some information about the mountains
* Irish Climbing Online
* Mournes Climbers
* Photos, maps and commentary of the walk around the Mourne Wall
* BBC article about the Mourne Wall
* Google Maps
Skellig Michael

**Skellig Michael** (irsk: *Sceilig Mhichíl*,  betyr «Michaels klippe»), også kjent som **Great Skellig** («Store Skellig»), er en bratt klippeøy om lag femten kilometer vestover fra kysten av grevskapet Kerry i Irland. Den er den største av de to Skelligøyene. 

Øya var i 600 år et viktig senter for irske munker. Et kloster på toppen av den 230 meter høye klippen, bygget i 588, ble i 1996 anerkjent som et verdensarvsted av UNESCO. 

Skellig Michael er et av de mer kjente, men mindre tilgjengelige klostrene i Europa. Siden øya er så avsidesliggende har den inntil nylig bare i liten grad vært besøkt av turister. Dette har bidratt til at klosteranlegget er uvanlig godt bevart. De svært spartanske forholdene i klosteret illustrerer den asketiske levemåten til de tidlige kristne munkene i Irland. Munkene bodde i bikubelignende hytter av stein (såkalte clochan) over nesten loddrette klippevegger.

## Historie

Klosteret ble ifølge tradisjonen grunnlagt i 588. Det overlevde flere plyndringer av vikinger, det første omtalte i 823. Klosteret ble senere utvidet, og et nytt kapell ble bygget rett etter tusenårsskiftet. Klostersamfunnet på Skellig Michael var aldri spesielt stort – sannsynligvis var det bare om lag 12 munker og en abbed. På et tidspunkt på 1100-tallet forlot munkene øya og sluttet seg til det augustinske klosteret ved Ballinskelligs på fastlandet.

Fra 1500-tallet ble Skellig Michael et populært mål for årlige pilegrimsreiser, men hadde ingen fast bosetning. På 1800-tallet ble to fyrlykter bygget, og øya var igjen bebodd, nå av fyrvoktere som tjenestegjorde der etter en turnus. Det andre fyret som ble bygget er fortsatt i drift, men det ble ombygd på 60-tallet og har vært automatisert siden 80-tallet.

I 1986 ble det gjort noen restaureringsarbeider, og et offisielt turistkontor med tilknytning til øya ble opprettet. Nylig ble det imidlertid innført strenge begrensninger på adgangen for turister, siden den økende antallet besøkende kunne forårsake skade på stedet. Spesielt bekymringsfull var slitasjen på de gamle steintrinnene opp klippen. Alternative måter å gi tilgang til stedet på blir vurdert.

## Naturreservat

Sammen med sin mindre nabo, Lille Skellig, er Skellig Michael et viktig naturreservat. Skelligøyene har en stor bestand av sjøfugler, blant annet havsule, havhest, krykkje, alke, lomvi og lunde. Havsvale og havlire hekker også i stort antall der.

## Eksterne lenker
* 
* Fotografier fra Skellig Monastery
Clarion

**Clarion** kan sikte til:

* Clarion Hotels
* Clarion (høyttalerprodusent)
* Clarion (programmeringsspråk), utviklingsverktøy og programmeringsspråk som har fokus på database-applikasjoner.
* Clarion County, et fylke i Pennsylvania
* *[[The Clarion]]*, britisk, sosialistisk avis (1891-1934)
Simrad

**Simrad**

**Eierskap:**
Heleiet datterselskap av Kongsberg Maritime

**Hovedkontor:**
Horten, Norge
**Nøkkelpersoner:**
Olav Vittersø
**Industri:** 
Fiskeleting og fiskeriforskning

**Web side:** 
https://www.kongsberg.com/simrad

**Simrad** var tidligere et heleid datterselskap av Kongsberg Maritime. Navnet brukes i dag som en samlebetegnelse for Kongsberg Maritimes produkter for fiskeleting og fiskeriforskning. Selskapet SImrad ble startet i 1947, og har siden 1953 arbeidet med utvikling av ekkolodd, sonarer og fangstkontroll.
Både navnet Simrad og Simrads logo er registrerte varemerker som eies av Kongsberg Maritime.

## Historie
Simrads historie startet i 1947, da Willy Simonsen startet et firma for å produsere radiotelefoner for fiskeflåten. Med finansiell oppbakking av Johan Mustad, ble *Simonsen Radio A/S* etablert i Oslo 31. desember 1946. Firmaet skiftet navn til Simrad i 1957 da det åpnet kontor i Horten. Simonsen arbeidet i selskapet i 21 år, og forlot det i 1968.

## Produkter

### Sonar
Kongsberg Maritime er en av verdens ledende produsenter av sonarer, som de har utviklet siden 1953. Den første kommersielle sonaren som ble utviklet ble kjent som «Basdic». I 1955 ble dette den første masseproduserte sonar montert i lettbåt. Basdic-sonaren solgte over 5000 enheter og er fremdeles i bruk enkelte steder. I 1959 lanserte Simrad «Silde-ASDICen» med full kommersiell tyngde. Denne sonaren ble så populær at den faktisk fikk skylden for at silda nesten forsvant fra Nordsjøen i en kort periode.

* Ekkolodd
* Multistråle ekkolodd
* Fangstkontrollsystemer for trål, not og snurrevad

## Eksterne lenker
*Simrads offisielle hjemmeside
*Kongsberg Maritime offisielle hjemmeside
Fonkalsrud

**Fonkalsrud** er ei lita grend, tidligere skole og en tidligere holdeplass langs Bergensbanen i Ytre Soknedalen, i Ringerike kommune. Stedet er oppkalt etter gården med samme navn.

## Grend
Grenda ligger langs riksvei 7, mellom Borgerud og Jonsrud. Holdeplassen ble nedlagt i 1970. Opprinnelig hadde Fonkalsrud egen skole, **Fonkalsrud skole**, men denne ble flyttet til et nytt skolebygg i 1914 og fikk etter hvert (før 1916) navnet Borglund skole. Borglund skolekrets ble imidlertid slått sammen med Heggen skolekrets i 1987 og elevene flyttet til daværende Heggen skole. Barne- og ungdomstrinnet sokner i dag til Sokna skole.

## Gård
Fonkalsrud nevnes først i 1723 og er etter all sannsynlighet utskilt fra Borgerud en tid etter dette, for dette året nevnes *Borgerud med Fonkalsrud*. Den har kanskje eksistert som en plass på denne tiden før den ble eget bruk, for navnet som sådan er nok mye eldre. Kanskje ble den ryddet tidligere og liggende øde etter svartedauden i 1349, og så innlemmet under Veme på et senere tidspunkt? Den har gårdsnummer 64 i Ringerike.

Navnet stammer trolig fra norrønt *Fornkarlsruð* og er sammensatt av de to ordene *fornkarl* og *ruð*, i betydningen *trollmannens rydning*. Alt tyder derfor på at det har bodd en mann der som folk har regnet som en trollkarl (hedning), noe som kan peke mot en opprinnelse fra førkristen tid.

## Referanser
Spanairs destinasjoner

Dette er en liste over destinasjoner som **[[Spanair]]** fløy til mai 2007:  

## [[Afrika]]

*Algerie
**Alger (Houari Boumedienne Airport) 
*Ekvatorial-Guinea
**Malabo (Malabo International Airport)
*Gambia
**Banjul (Banjul International Airport) 
*Marokko
**Casablanca (Mohammed V International Airport)

## [[Europa]]

*Danmark
**København (Københavns lufthavn)
*Irland
**Dublin (Dublin Airport) – **seasonal, mostly charters**
*Italia
**Ancona
*Portugal
**Faro (Faro lufthavn)
**Lisboa (Portela lufthavn)
*Spania
**La Coruña
**Alicante
**Almería
**Asturias (Asturias Airport)
**Barcelona (El Prat internasjonale lufthavn)
**Bilbao (Bilbao Airport)
**Fuerteventura (El Matorral Airport)
**Girona (Girona-Costa Brava Airport)
**Granada (Federico García Lorca Airport)
**Gran Canaria (Gran Canaria International Airport)
**Ibiza (Ibiza Airport)
**Jerez de la Frontera
**Lanzarote (Arrecife Airport)
**Madrid (Barajas International Airport)
**Málaga (Málaga Airport)
**Menorca 
**Palma de Mallorca (Son Sant Joan Airport)
**Pamplona
**San Sebastián
**Santa Cruz de la Palma (La Palma Airport)
**Santiago de Compostela
**Sevilla (San Pablo Airport)
**Tenerife
***(Los Rodeos Airport)
***(Reina Sofía Airport)
**Valencia (Valencia Airport)
**Vigo
*Sverige
**Stockholm (Stockholm-Arlanda flygplats)
*Sveits
**Zürich (Zürich International Airport)
*Tyskland
**Frankfurt am Main (Frankfurt internasjonale lufthavn)
**München (München lufthavn «Franz Josef Strauß»)
**Stuttgart (Stuttgart Airport)
*Østerrike
**Wien (Vienna International Airport)
Barn og unges kommunestyre

**Barn og unges kommunestyre** (BUK) er et medvirkningsorgan for barn og ungdom i norske kommuner. Ordningen skal gi unge reell innflytelse i saker som angår oppvekst, fritid og nærmiljø, og fungerer som et læringsarena for lokaldemokrati.

BUK består vanligvis av representanter valgt fra kommunens grunnskoler eller ungdomsråd, og får ofte et budsjett som kan brukes til tiltak for barn og unge. Slike organer finnes i flere kommuner, og følger opp plan- og bygningsloven § 3-3, som pålegger kommunene å ivareta barn og unges interesser i planarbeidet.

## Referanser
Egilsstaðir lufthavn

**Egilsstaðir lufthavn** (*Egilsstaðaflugvöllur* in Islandsk) (IATA: **EGS**, ICAO: **BIEG**) er en flyplass beliggende utenfor Egilsstaðir på Island. Det største selskapet på flyplassen er Flugfélag Íslands. Iceland Express flyr også sommerruter til København sommeren 2007.

## Ruter og selskaper